เดือนที่แล้วประจำเดือนมาปกติแต่ยังไม่หมดดีไหลกระปิดกระปอยแล้วมีเพศสัมพันธ์กับแฟน(ปล่อยนอก) เช้าได้ทายาคุมฉุกเฉินไป พอถึงกำหนดประจำเดือนต้องมาแต่ไม่มา ตรวจแล้วไม่ท้องเกิดจากอะไรคะ
สวัสดีค่ะ การมีเพศสัมพันธ์แบบหลั่งนอกนั้น ยังมีโอกาสทำให้เกิดการตั้งครรภ์ได้ประมาณ 4-20% จึงไม่ควรใช้วิธีดังกล่าวเพื่อคุมกำเนิด การนับวันก็ไม่แนะนำเช่นกัน เพราะหากเลือดที่ออกมาไม่ใช่เลือดประจำเดือนจริง ก็ยังมีโอกาสตั้งครรภ์ได้การใช้ยาคุมฉุกเฉินภายใน 72 ชั่วโมง อาจจะช่วยลดโอกาสการตั้งครรภ์ลงไปได้หากใช้อย่างถูกต้อง หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องตามมาได้ดังนั้นประจำเดือนที่คลาดเคลื่อนอาจเกิดจากยา แต่ควรตรวจยืนยันการตั้งครรภ์ด้วย ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป